**Lühiülevaade Kohila valla 2021. aasta eelarvest**

2021. aastaks on Kohila vallal järgmised prioriteedid:

* Aespa lasteaia ehitus;
* Investeeringud teedesse ja tänavavalgustuse rekonstrueerimise jätkamine;
* Spordirajatistele suunatud tegevus;
* Haridusasutuste remondid.

Vald kinnitas oma prioriteedid 2021. aastaks [eelarvestrateegias 2021-2024](http://delta.andmevara.ee/kohila_vald/dokument/4546167) , mis võeti vastu 2020. aasta novembris.

Põhitegevuse tulud[[1]](#footnote-1)

**2021. aasta eelarves on planeeritud põhitegevuse tulud 12,5 miljonit eurot. See on sama kui 2020.a eelarves. 2020.a. oleme saanud riigilt toetusi tegevuskuludeks 18,5% eelarves planeeritud tuludest rohkem ja sellest tulenevalt on põhitegevuse tulud 2020.a. 3,5% suuremad eelarves planeeritud tuludest.**

* Eelarve tuludest 66% ehk 8,3 miljonit moodustab maksutulu (võrreldes eelmise aastaga kasv +6,6%)[[2]](#footnote-2). Füüsilise isiku tulumaksu laekumise kasvu on kavandatud 5%, mis on tingitud valla elanike arvu kasvuga. 2021.a. on kohalikele omavalitsustele eraldatav tulumaksu osa 11,96% Kohila valla elanike töötasu brutotulust.
* Kaupade ja teenuste müügist kogutakse eelarvesse 5% ehk 0,6 miljonit eurot. (muutus 0%). Lasteaedade kohamaks, mis on seotud riiklikult kehtestatud töötasu alammääraga jääb samaks mis 2020 aastal. (2020. a 584 eurot kuus, kohamaks 58,40 eurot). Alates 1.jaanurist 2021, peres kus kasvab kolm või enam lapsetoetust saavat last, kolmanda ja enama lapse eest vanem koolieelse lasteasutuse kohatasu maksma ei pea. Samuti kehtivad soodustused pere teisele lasteaias käivale lapsele ja toetused majanduslikult raskes olukorras olevatele peredele.
* Saadud toetused moodustavad eelarve tuludest 28%, ulatudes 3,5 miljoni euroni (-21%). 2020.a said kohalikud omavalitsused covid-19 eriolukorras lisatoetust riigi toetusfondist.
* Muud tulud (ressursitasu vesi, kohaliku tähtsusega maardlate kaevandamistasu) moodustavad eelarve tuludest 1% .

**Joonis 1 Põhitegevuse** tulud 2021.a.

Põhitegevuse kulud

**2021. aasta eelarves on planeeritud põhitegevuse kulusid 12 miljonit eurot, sellest toetusteks 1,1 miljon eurot ja muudeks tegevuskuludeks 10,9 miljonit eurot.**

Põhitegevuse kulud jaotuvad üheksa erineva valdkonna vahel, mis omakorda jagunevad majandusliku sisu alusel: majandamis- ja personalikulud ning toetusteks.

* **Haridus** moodustab põhitegevuse kuludest suurima osa 62,7% ehk 7,5 miljonit eurot, mis võrreldes eelmise aastaga on suurenenud 11,7%. Tööjõukulude ja majandamiskulude kasv on tingitud Aespa lasteaia kulude lisandumisega 2021.aastal, samuti on planeeritud suuremaid jooksva remondi kulusid haridusasutustes.
* **Vaba aeg, kultuur ja religioon** 1,3 miljon eurot (+26%), millest 74,3 ehk 1 miljon eurot moodustavad kultuuriasutuste (spordikompleksi, raamatukogude, rahvamajamaja, noortekeskuste, muuseumi), info ja kultuurihaldusega seotud tegevuskulud ning 25,7% spordi ja vabaajategevusega seotud kulud;
* **Sotsiaalne kaitse** 1 miljon eurot, millest 36% suunatakse vanurite ja puudega isikute hooldekodude kohamaksu tasumiseks ja muudeks kuludeks, 52% perede toetuseks, sh laste päevahoiutoetus, mis on 275 eurot kuus ja riigitoetusega lisatud laste asendus- ning järelhoolduse kulud, 12% riiklikuks toimetuleku- ja täiendavateks toetusteks riskirühmadele.

Ülejäänud 18% põhitegevuse kuludest ehk 2,2 miljonit eurot jaguneb kuue valdkonna vahel järgmiselt:

* **Majandus** 0,6 miljonit eurot, millest 38% moodustab teede ja tänavate korrashoid.
* **Elamu- ja kommunaalmajandus** moodustab 2% ehk 0,2 miljonit eurot. Suurim kulu tänavavalgustuse ülalpidamisse ja hooldusesse, samas on suur elektri kokkuhoid uuenenud energiasäästliku tänavavalgustuse taristu rakendamisest.
* **Keskkonnakaitse kulud** 0,4 miljonit eurot, 3,7% kuludest, suurim kulu läheb avalike alade puhastamisele, sh sõidu- ja kergliiklusteede lumekoristus ja libedusetõrje ning haljastusele.
* **Muud** ehk 0,9 miljonit eurot, 6,4% kuludest jaguneb valitsemiskuludele, avalikule korrale ja tervishoiule.
* **Reservfond,** millest valitsus teeb eraldisi ettenägematuteks kuludeks,on 0,1 miljonit eurot ja moodustab põhitegevuse kuludest 0,8%.

Majandamis- ja personalikulud tervikuna moodustavad põhitegevuse kuludest 90,7% ehk 10,9 miljonit eurot, kasvades 14%. Antavad toetused moodustavad 9,3% ehk 1,1 miljon eurot, kasvades 28,5%. Kasvanud on nii spordi- kui ka sotsiaaltoetused.

Joonis 2. Põhitegevuse kulud majandusliku sisu alusel valdkonniti 2021. aastal võrreldes 2020. aasta eelarve täitmisega (tuhat eurot)

Investeerimistegevus

**2021. aasta eelarves on planeeritud investeeringukulusid 7,1 miljonit eurot, mis on 3,5 miljonit eurot rohkem kui 2020. aasta eelarves.**

**Investeeringud koosnevad:**

* **Põhivara soetusest, mis moodustab 77,5% ehk 5,5 miljonit eurot.**

Suurimad investeeringuobjektid on:

* + - Aespa lasteaia I etapi ehitus 1,4 miljon eurot;
		- Teede ja tänavate rekonstrueerimine 1,5 miljon eurot;
		- Valla tänavavalgustuse taristu rekonstrueerimine omaosalusega 0,15 miljonit eurot, toetus 0,13 miljonit eurot;
		- Staadioni rekonstrueerimine omaosalusega 0,13 miljonit eurot, toetus 0,08 miljonit eurot;
		- Gümnaasiumi vana osa rekonstrueerimine 0,5 miljonit eurot;
		- Kohila Männi lasteaia rekonstrueerimine 0,3 miljonit eurot;
* **Kohila Maja osakapitali suurendamisest 1,6 miljonit eurot**
* **Intressikuludest 0,06 miljonit eurot**

Investeeringuid finantseeritakse investeeringutoetustest (0,6 miljonit eurot), likviidsete varade arvelt (2,4 miljonit eurot), võetud uue laenu arvelt (4,1 miljonit eurot).

Joonis 3. Investeeringud valdkondade ja finantseerimisallikate kaupa (tuhat eurot)

Finantsseis

* **omafinantseerimisvõime** ehk põhitegevuse tulude ja põhitegevuse kulude vahe oli 2020.a. 2,5 miljonit eurot, 2021.a. 0,5 miljonit eurot.
* **netovõlakoormus** (kohustused miinus likviidsed varad) on kavandatud 2021. aasta lõpuks 71,9% põhitegevuse tuludest.
* **likviidsete varade mahu kasvu ei ole** 2021.aastal ette näha.
1. Regulaarsed tulud - maksutulud, tulud kaupade ja teenuste müügist, saadavad toetused põhitegevuseks ning muud tegevustulud [↑](#footnote-ref-1)
2. sellist tähistust, võrdlemaks 2021. aasta eelarvet 2020. aasta eelarve täitmisega, kasutatakse dokumendis läbivalt [↑](#footnote-ref-2)